ऋतिक रोशन
ह्रितिक रोशन (English: Hrithik Roshan, उच्चारण: ) एक भारतीय अभिनेता है जो बॉलीवुड में काम कर रहे हैं।इनका जन्म एक कायस्थ परिवार में हुआ था। सन 1980 में हृतिक रोशन ने एक बाल कलाकार के रूप में फिल्मों में पदर्पण होने के बाद फिल्म कहो ना प्यार है (2000) में प्रमुख भूमिका निभाई ।

इस फिल्म को बड़ी सफलता मिली, रोशन के श्रेष्ठ अभिनय के लिए उनको सर्वश्रेष्ठ अभिनेता और सर्वश्रेष्ठ पुरुष पहली फिल्म अभिनेता के लिए फिल्मफेयर पुरस्कार से सम्मानित किया गया। उन्होंनेकोई मिल गया (2003),क्रिश (2006) और धूम 2 (2006) जैसी फिल्मों में अपने अभिनय के लिए विख्यात रहे हैं जो कि अब तक उनका सबसे बड़ी व्यावसायिक सफलता हैं और जिसके लिए उन्होंने कई सर्वश्रेष्ठ अभिनेता पुरस्कार प्राप्त किये।

सन 2008 में, रोशन को उनका चौथी फिल्मफेयर सर्वश्रेष्ठ अभिनेता पुरस्कार प्राप्त हुआ तथा कज़ान में उन्हें स्वर्ण मिंबर अन्तर्राष्ट्रीय फिल्म महोत्सव में अपना प्रथम अन्तर्राष्ट्रीय पुरस्कार और जोधा अकबर फिल्म का अभिनय के लिए उनको रूस में पुरस्कार प्राप्त हुआ। इस प्रकार भारत में रोशन, एक प्रमुख अभिनेता के रूप में खुद को स्थापित किया है।

प्रारंभिक जीवन और पृष्ठभूमि 
ह्रितिक रोशन का जन्म 10 जनवरी 1974 को मुंबई में बॉलीवुड के एक पंजाबी परिवार में हुआ था |  उनके पिता, फिल्म निर्देशक राकेश रोशन, संगीत निर्देशक रोशनलाल नागरथ के बेटे हैं | उनकी मां, पिंकी, निर्माता और निर्देशक जे. ओम प्रकाश की बेटी हैं। उनके चाचा, राजेश, एक संगीतकार हैं |

ह्रितिक की एक बड़ी बहन सुनैना है और वह बॉम्बे स्कॉटिश स्कूल में पढ़ी है |

ह्रितिक रोशन का अपने पैतृक दादी के पक्ष से वंश बंगाली है |

ह्रितिक को एक बच्चे के रूप में अलग-थलग महसूस करते थे; वह अपने दाहिने हाथ पर लगे एक अतिरिक्त अंगूठे के साथ पैदा हुआ था, जिससे बचने के लिए उसके कुछ साथियों ने उनकी मदद की थी |

वह छह साल की उम्र से हकलाने लगा; इससे उन्हें स्कूल में बहुत समस्याएँ हुईं और उन्होंने मौखिक परीक्षणों से बचने के लिए चोट और बीमारी का बहाना किया |
दैनिक भाषण चिकित्सा द्वारा उनकी मदद की गई ताकि वो इस डर से बाहर आ सके |

ह्रितिक के दादा, प्रकाश ने उन्हें पहली बार फिल्म 'आशा' (1980) में छह साल की उम्र में परदे पर लाया; उन्होंने जीतेंद्र द्वारा गाए गए एक गाने में नृत्य किया, जिसके लिए उन्हें दादा से रु 100 मिले |

ह्रितिक विभिन्न पारिवारिक फिल्म परियोजनाओं में अपनी प्रस्तुति दी, जिसमें उनके पिता के प्रोडक्शन 'आप के दीवाने' (1980) शामिल है । प्रकाश की फिल्म 'आस पास' (1981) में, वह "शेहर मे चर्चा है" गीत में दिखाई दिए |

जीवन-यात्रा

सन 1999 तक का प्रारंभिक जीवन-यात्रा 
सन 1980 में जब रोशन छह वर्ष के थे, तब एक बाल कलाकार के रूप में उन्होंने फिल्म आशा के साथ अपने अभिनय की शुरुआत की थी, जिसमें वे नृत्य अनुक्रम में एक अतिरिक्त के रूप में निर्गत हुए। रोशन, आप के दीवाने (1980) और भगवान दादा (1986) जैसे फिल्मों में छोटी भूमिकाएं निभाते रहे, उन दोनों फिल्मों में उनके पिताजी को अग्रणी भूमिका के रूप में दर्शाया गया था। फिर वे एक सहायक निर्देशक बने और अपने पिता की फिल्म करन अर्जुन (1995) और कोयला (1997) के उत्पादन में उनका सहयोग किया।

2000 - 2003 
सन 2000 में, रातोंरात एक स्टार का जन्म हुआ। जब ऋतिक रोशन ने अन्य नवोदित अमीषा पटेल के साथ रोमांटिक ड्रामा कहो ना ... प्यार है (2000) के साथ सिल्वर स्क्रीन पर डेब्यू किया, उन्होंने एक हिंदी फिल्म हीरो की परिभाषा ही बदल दी थी। अपने किरदार की तैयारी के लिए, उन्होंने कठिन ट्रेनिंग ली थी, साथ ही उन्होंने अपने उच्चारण को बेहतर बनाने की दिशा में भी काम किया और अभिनय, गायन, नृत्य, तलवारबाजी और घुड़सवारी भी सीखी थी।

ऋतिक ने निभाई दोहरी भूमिका: रोहित जो एक महत्वाकांक्षी गायक है उसकी बेरहमी से हत्या कर दी जाती है और राज जो एक एनआरआई वह पटेल के चरित्र के प्यार में पड़ जाता है। लगभग 620 मिलियन (US $ 9.0 मिलियन) के वैश्विक राजस्व के साथ, कहो ना ... प्यार है वर्ष 2000 की सबसे अधिक कमाई वाली भारतीय फिल्म बन गई। और इसी के साथ, ऋतिक द्वारा बॉक्स ऑफिस पर रिकॉर्ड तोड़ने की शुरुवात हुई और जैसा कि हम जानते हैं कि बाकी सब इतिहास है। न केवल उनके प्रदर्शन को आलोचकों द्वारा सराहा गया है, बल्कि उन्होंने प्रमुख फिल्म पुरस्कार भी जीते है।

Rediff.com पर सुगगु कंचना ने लिखा, "[रोशन] अच्छे है। जिस सहजता और शैली के साथ वह नाचते है, भावुक होते है, लड़ते है, हर कोई भूल जाता है कि यह उनकी पहली फिल्म है।" अपने पहले प्रदर्शन के लिए, ऋतिक को वार्षिक फ़िल्मफ़ेयर अवार्ड्स, आईफा अवार्ड्स और ज़ी सिने अवार्ड्स में बेस्ट मेल डेब्यू और बेस्ट एक्टर अवार्ड्स मिले है। वह एक ही वर्ष में सर्वश्रेष्ठ डेब्यू और सर्वश्रेष्ठ अभिनेता का फिल्मफेयर पुरस्कार जीतने वाले पहले अभिनेता बन गए थे। इस फिल्म ने ऋतिक रोशन को बॉलीवुड में एक प्रमुख अभिनेता के रूप में स्थापित किया था।

अपनी दूसरी रिलीज के लिए, उन्होंने ज़्यादा न सोचते हुए, खालिद मोहम्मद के अपराध नाटक 'फिज़ा' को चुन लिया। उन्होंने एक निर्दोष मुस्लिम लड़के अमन की भूमिका निभाई, जो 1992-93 के बॉम्बे दंगों के बाद आतंकवादी बन गया। सिर्फ एक फिल्म पुराने, अभिनेता के लिए एक विवादास्पद फिल्म में अभिनय करना एक साहसी निर्णय था। ऋतिक ने एक अभिनेता के रूप में अपने क्षितिज का विस्तार करने के लिए इस फिल्म को चुना। उनके प्रदर्शन ने उन्हें फ़िल्मफ़ेयर अवार्ड्स में सर्वश्रेष्ठ अभिनेता के लिए दूसरा नामांकन मिला। बॉलीवुड हंगामा के तरण आदर्श ने प्रोडक्शन की प्राइम एसेट के रूप में उनकी प्रशंसा की, उनकी "बॉडी लैंग्वेज, उनके डिक्शन, उनके एक्सप्रेशन, [और] उनके समग्र व्यक्तित्व की प्रशंसा की थी।"

ऋतिक रोशन ने अपने प्रयोग का विकल्प जारी रखा और अगली बार विधु विनोद चोपड़ा के एक्शन ड्रामा मिशन कश्मीर (2000) में संजय दत्त, प्रीतिज़िंटा और जैकी श्रॉफ के साथ दिखाई दिए। भारत-पाकिस्तान संघर्ष के दौरान कश्मीर की घाटी में स्थापित, फिल्म में आतंकवाद और अपराध के विषयों को संबोधित किया गया था, और इसे वित्तीय सफलता मिली थी। आदर्श की राय में, ऋतिक "अपनी चुंबकीय उपस्थिति के साथ स्क्रीन को चमकदार बना देते हैं। उनकी शारीरिक भाषा, उनके हावभाव, सभी का दिल जीत लेती है।"  

2001 में, अभिनेता दो फिल्मों में दिखाई दिए, जिनमें से सबसे पहले वह सुभाष घाई की एक रोमांटिक ड्रामा फ़िल्म यादें में करीना कपूर के साथ नज़र आये थे। और दूसरी करण जौहर की मेलोड्रामा कभी खुशी कभी गम रही जिसमें वह अमिताभ बच्चन, जया बच्चन, शाहरुख खान, काजोल और करीना कपूर के साथ नज़र आये थे। कभी खुशी कभी गम ... भारत में वर्ष की दूसरी सबसे अधिक कमाई करने वाली फिल्म के रूप में सामने आई, और दुनिया भर में 1 बिलियन (यूएस $ 14 मिलियन) से अधिक कमाई के साथ विदेशी बाजार में सबसे सफल बॉलीवुड फिल्मों में से एक है। सन 2002-2003 में विक्रम भट्ट की रोमांटिक फिल्म आप मुझे अच्छे लगने लगे में वह फिर से अमीषा पटेल के साथ नज़र आये। अभिनेता को अर्जुन सबलोक की रोमांस ना तुम जानो ना हम, मुझसे दोस्ती करोगे! और सूरज आर बड़जात्या की मैं प्रेम की दीवानी हूं में देखा गया था।

2003 – 2008 
2003 में, ऋतिक रोशन, जिन्हें अक्सर "इंडियाज मोस्ट कम्प्लीट एक्टर" के रूप में वर्णित किया जाता है, उन्होंने सभी को चौंका दिया और एक बार फिर साबित कर दिया कि वह सिर्फ अपने खूबसूरत लुक के लिए नहीं जाने जाते है। ऐसा तब हुआ जब उन्होंने कोइ ... मिल गया में एक बौद्धिक रूप से अक्षम लड़के की भूमिका को निस्संकोच रूप से निबंधित किया था। तरण आदर्श ने बॉलीवुड हंगामा पर अपनी समीक्षा में कहा, “ऋतिक रोशन को अपनी दमदार परफॉर्मेंस के साथ शो अपने नाम करना जानते है। एक मानसिक रूप से विकलांग व्यक्ति की भूमिका कोई आसान बात नहीं है, लेकिन अभिनेता इसे बेहद सरलता से निभाया है। वह शून्य से नायक की दिनचर्या को असाधारण रूप से अच्छी तरह से निभाते है। एक अभिनेता के रूप में, वह इस शानदार प्रदर्शन के साथ आसमान की ऊंचाइयों को छू रहे है।" कोई ... मिल गया वर्ष की सबसे लोकप्रिय बॉलीवुड फिल्म थी, जिसने 800 मिलियन (US$ 12 मिलियन) की कमाई की, और रोशन ने सर्वश्रेष्ठ अभिनेता और सर्वश्रेष्ठ अभिनेता (आलोचक) के साथ दोनों फिल्मफेयर पुरस्कार जीते। 

अगले वर्ष, अभिनेता ने अमिताभ बच्चन और प्रीति जिंटा के साथ फरहान अख्तर की फिल्म लक्ष्य (2004) में सहयोग किया, जो 1999 के कारगिल युद्ध की घटनाओं पर स्थापित एक कहानी है। फिल्म के लिए उन्हें फिल्मफेयर और ज़ी सिने समारोह में सर्वश्रेष्ठ अभिनेता का नामांकन प्राप्त हुआ। बीबीसी के मनीष गज्जर ने ऋतिक की बहुमुखी प्रतिभा और लापरवाह युवाओं से एक दृढ़ और साहसी सैनिक के रूप में उनके परिवर्तन की प्रशंसा की थी। तरण आदर्श ने फ़िल्म की समीक्षा में लिखा, “लक्ष्य, निस्संदेह ऋतिक रोशन की फ़िल्म है। इस तरह का प्रदर्शन एक बार में आता है और पूरे अटलांटिक से सर्वश्रेष्ठ के साथ प्रतिस्पर्धा कर सकता है। जिस सहजता के साथ ऋतिक पात्र में फिसलते हैं वह अद्भुत है और इसका परिणाम अविश्वसनीय है। यदि वह लक्ष्यहीन नौजवान के रूप में प्यारे है, तो वह अधिकारी के रूप में सराहनीय है।" फिल्म समीक्षक देवेश शर्मा ने साझा किया,"यह फिल्म ऋतिक रोशन की है। यह लक्ष्यहीन बोलचाल, नौसिखिया कैडेट, रॉ भर्ती, या कठोर योद्धा हो, वह करण के जीवन के हर दृश्य और चरण में जीवन की सांस लेता है।"

2006 में ऋतिक दो बार बड़े पर्दे पर मुखातिब हुए थे। नई रिलीज़ के साथ, साल में अंत में 'आय सी यू' में एक कैमियो में नज़र आये थे। उन्होंने राकेश रोशन के सुपर हीरो प्रोडक्शन कृष में प्रियंका चोपड़ा के साथ सह-कलाकार के रूप में काम किया, जो फिल्म कोई ... मिल गया का अगला भाग है। इस फ़िल्म में वह दोहरी भूमिका में नज़र आये। प्रोडक्शन से पहले, अभिनेता ने अपने किरदार में उड़ने की आवश्यकता को देखते हुए, टोनी चिंग से केबल वर्क सीखने के लिए चाइना का दौरा किया था। उन्हें प्रोडक्शन के दौरान कई चोट भी लगी थी। इस दौरान उनके दाहिने पैर का हैमस्ट्रिंग फट गया था और अपना अंगूठा और पैर का अंगूठा तोड़ दिया था। लेकिन इसकी भरपाई हो गयी क्योंकि क्रिश 2006 की 1.17 बिलियन (यूएस $ 17 मिलियन) की विश्वव्यापी कमाई के साथ दूसरी सबसे अधिक कमाई करने वाली बॉलीवुड फिल्म बन गई। इसके लिए उन्हें 2007 स्क्रीन और अंतर्राष्ट्रीय भारतीय फिल्म अकादमी पुरस्कारों में सर्वश्रेष्ठ अभिनेता के पुरस्कार से सम्मानित किया गया। ऋतिक का क्रिश भारत का संभवतः एकमात्र और सबसे सफल सुपरहीरो चरित्र है। 

धूम 2 (2006) में एक मास्टर चोर के रूप में अपनी भूमिका के लिए ऋतिक ने सर्वश्रेष्ठ अभिनेता के लिए अपना तीसरा फिल्मफेयर पुरस्कार जीता जिसमें ऐश्वर्या राय, बिपाशा बासू और अभिषेक बच्चन सह-कलाकार के रूप में नज़र आये थे। उन्होंने इस भूमिका के लिए 12 पाउंड (5.4 किलो) वजन घटाया था, और स्केटबोर्डिंग, स्नो बोर्डिंग, रोलरबलैडिंग और सैंड सर्फिंग भी सीखा था। अभिनेता ने उद्योग में शैली और एक्शन को नए सिरे से परिभाषित किया, नए बेंचमार्क स्थापित करते हुए खुद को एक प्रमुख एक्शन स्टार के रूप में खुद की जगह बना ली है। धूम 2 की अपनी समीक्षा में राजीव मसंद ने लिखा, "ऋतिक उन दुर्लभ अभिनेताओं में से एक हैं, जो न केवल बेहद प्रतिभाशाली हैं, बल्कि उन्हें विद्युतीकरण उपस्थिति का आशीर्वाद भी मिला है। वह फिल्म के कई चुनौतीपूर्ण स्टंट दृश्यों में खुद को झोंक देते है - स्काइडाइविंग, सैंड-सर्फिंग, स्कूबा-डाइविंग, रोलर-ब्लेडिंग, बंजी-जंपिंग जैसे सभी स्टंट वह यह बेहद सटीक अंदाज़ में निभाते है। चाहे वह एक्शन दृश्यों में हो, या गानों में, चाहे वह ऐश्वर्या के साथ रोमांस कर रहे हो या किसी चट्टान से कूद रहे हो, उनसे अपनी आंखे हटाना नामुमकिन है। वह काफी सरल है, धूम 2 का दिल,आत्मा और सब कुछ है।" लगभग 1.5 बिलियन (US $ 22 मिलियन) की कमाई के साथ, धूम 2 अब तक की सबसे अधिक कमाई करने वाली भारतीय फिल्म बन गई। सन 2007 में आई मेलोड्रामा ओम शांति ओम में, उन्होंने कई बॉलीवुड सितारों के साथ एक गीत में कैमियो किया।

सन 2008 में, ऋतिक को आशुतोष गोवारिकर की जोधा अकबर में कास्ट किया गया था, जो मुगल सम्राट जलालुद्दीन मुहम्मद अकबर (ऋतिक द्वारा अभिनीत) और राजपूत राजकुमारी जोधा बाई (ऐश्वर्या राय द्वारा अभिनीत) के बीच शादी की सुविधा का आंशिक रूप से काल्पनिक लेखा है। गोवारिकर का मानना था कि ऋतिक के पास एक राजा की भूमिका निभाने के लिए जरूरी लुक और काया है। भूमिका के लिए, ऋतिक ने तलवार चलाना और घुड़सवारी के साथ-साथ और उर्दू की भी शिक्षा ली थी। जोधा अकबर ने दुनिया भर में 1.12 बिलियन (US $16 मिलियन) की कमाई की थी। ऋतिक के प्रदर्शन ने उन्हें चौथा फिल्मफेयर सर्वश्रेष्ठ अभिनेता पुरस्कार के साथ-साथ रूस के कज़ान में गोल्डन मिनबर इंटरनेशनल फिल्म फेस्टिवल में उनका पहला अंतर्राष्ट्रीय पुरस्कार "सर्वश्रेष्ठ अभिनेता" मिला था। आलोचक आमतौर पर ऋतिक के प्रदर्शन की सराहना करते थे। बीबीसी ने उनकी समीक्षा करते हुए कहा था कि "खूबसूरत राय काफी आश्वस्त हैं, लेकिन रोशन के राजसी प्रदर्शन का जादू है, यह शुरूवात से अंत तक उनकी फ़िल्म है।" ऋतिक ने वर्ष 2008 में इसी नाम की फिल्म से लोकप्रिय आइटम नंबर "क्रेज़ी 4" में उपस्थिति के साथ साल का अंत किया था।

2009 – 2012 
ऋतिक ने 2009 में जोया अख्तर की लक बाय चांस में एक अतिथि की भूमिका निभाई थी और इतने कम समय में भी भारी प्रभाव पैदा करने के लिए, क्रिटीक्स उनसे बेहक़द प्रभावित नज़र आई। राजीव मसंद ने फिल्म के लिए अपनी समीक्षा में कहा, "ऋतिक रोशन कभी निराश नहीं करते हैं, फ़िल्म का वह दृश्य जिसमें वह अपनी कार के अंदर से सड़क पर खड़े नटखट लड़के को जवाब देते हैं, वह एक ऐसे अभिनेता है जिसे बातचीत करने के लिए संवाद की आवश्यकता नहीं है।"

ऋतिक ने रोमांटिक थ्रिलर काइट्स (2010) में भी अभिनय किया है। काइट्स ने रिकॉर्ड-तोड़ 3000 स्क्रीन्स पर ओपनिंग की थी और उत्तरी अमेरिकी टॉप 10 में जगह बनाने वाली पहली बॉलीवुड फिल्म बन गयी थी।

इसके बाद रोशन ने निर्देशक संजय लीला भंसाली के साथ नाटक गुज़ारिश (2010) पर काम किया, जिसमें उन्होंने क्वाड्रिप्लेगिया से पीड़ित पूर्व जादूगर एथन मस्कारेन्हास की भूमिका निभाई थी, जो सालों के संघर्ष के बाद इच्छामृत्यु के लिए अपील दायर करते हैं। अपनी भूमिका को बेहतर समझने के लिए, उन्होंने पैरापलीजिक रोगियों के साथ बातचीत की थी। अपने शब्दों में, "मैं रोगियों के साथ छह घंटे बिताता था, शुरू में सप्ताह में एक बार और फिर महीने में एक बार। मैं यह समझने के लिए जाता था कि वे क्या करते हैं, वे क्या सोचते हैं, उनकी जरूरतें क्या हैं। उन्होंने मुझे बहुत सारी चीजें सिखाई हैं।" उन्होंने फिल्म के लिए जादूई स्टंट सीखने के लिए एक यूक्रेनी जादूगर से ट्रेनिंग ली थी, और इस भाग के लिए अपना वजन बढ़ाया था। फिल्म समीक्षक मीना अय्यर ने लिखा, "ऋतिक रोशन एक भावनात्मक पावरहाउस हैं, जो अपनी अंबर रंग की आंखों का उपयोग करके पीड़ा, क्रोध, प्यार और बेबसी को व्यक्त करते हैं। एक दशक लंबे करियर में उनके सर्वश्रेष्ठ प्रदर्शन के साथ, ऋतिक अगले सीज़न में हर पुरस्कार अपने नाम कर सकते है।" 

ऋतिक 2011 में ज़ोया अख्तर की कॉमेडी-ड्रामा ज़िंदगी ना मिलेगी दोबारा में अभय देओल और फरहान अख्तर के साथ तीन दोस्तों के रूप में दिखाई दिए थे, जहाँ वह बैचलर ट्रिप के दौरान अपने मन की दुविधा को दूर करते है। ज़ोया, जो ऋतिक को अपना पसंदीदा अभिनेता मानती हैं, उन्हें एक अपटाउन वर्कहोलिक की भूमिका में कास्ट करती है, जो शुरुआत में शर्मीला और संयमित होते है और इस ट्रिप के दौरान उसकी मुलाकात अपने प्यार से होती है जो उसे ज़िन्दगी का हर पल जीना सिखाती है। यह उनके द्वारा चुना गया फिल्म का एक बहुत ही दिलचस्प विकल्प था। फ़िल्म के साउंडट्रैक के लिए, ऋतिक जो संगीतकारों के एक परिवार से भी तालुख रखते हैं, उन्होंने अपने सह-कलाकारों और मारिया डेल मार फर्नांडीज़ के साथ "सेनोरिटा" गाना रिकॉर्ड किया था। ज़िन्दगी ना मिलेगी दोबारा को सकारात्मक समीक्षा के साथ रिलीज़ किया गया था और ऋतिक के अभिनय की काफी प्रशंसा की गई थी। इस फिल्म ने दुनियाभर में ₹1.53 बिलियन (US $22 मिलियन) की कमाई की थी। उनके प्रदर्शन के लिए उन्हें सर्वश्रेष्ठ अभिनेता के लिए एक और फिल्मफेयर पुरस्कार के लिए नामांकित किया गया था। कोमल नाहटा ने फिल्म की समीक्षा में कहा, “ऋतिक रोशन बेहद खूबसूरत नज़र आ रहे हैं और बहुत ही शानदार अभिनय किया हैं। वह पूरी तरह से चरित्र में घुल गए है। उनका नृत्य, निश्चित रूप से, अविश्वसनीय हैं।" उस वर्ष बाद में, उन्होंने फरहान अख्तर की डॉन 2 में एक विशेष भूमिका निभाई थी।

सन 2012 में उन्हें माननीय अमिताभ बच्चन की हिट फिल्म अग्निपथ के रीमेक में देखा गया था। इस फिल्म ने बॉलीवुड के सबसे पहले दिन की कमाई के रिकॉर्ड को तोड़ दिया, और दुनिया भर में 1.93 बिलियन (यूएस $28 मिलियन) की कमाई की थी। ऋतिक ने अग्निपथ के पहले ही दिन 25 करोड़ की कमाई की साथ भारतीय सिनेमा में इतिहास रच दिया था। यह ऋतिक रोशन की स्टार पावर और प्रतिभा का प्रमाण है। फ़र्स्टपोस्ट के एक समीक्षक ने सोचा कि ऋतिक "अग्निपथ में जान और आत्मा फूंकते हैं।" एक अन्य आलोचक लिखते हैं, “ऋतिक एक आश्चर्यजनक रूप से मंत्रमुग्ध कर देने वाले प्रदर्शन के साथ आते है। वह विजय दीनानाथ चौहान के अनुभवी के चित्रण का अनुकरण नहीं करते है। इसके बजाय, वह चरित्र को अपने विशिष्ट अंदाज़ में पेश करते है। अग्निपथ केवल इस तथ्य को दोहराता है कि ऋतिक एक बेहतर और संपूर्ण कलाकार के रूप में विकसित हुए हैं। यकीनन, प्रतिष्ठित चरित्र में उनका प्रदर्शन में सिटी बजाने वालो को व्यस्त रखने की क्षमता रखता है।" अभिनेता को एक और फिल्मफेयर नामांकन और ड्रामा में सर्वश्रेष्ठ अभिनेता के लिए लगातार तीसरे स्टारडस्ट पुरस्कार के साथ पुरस्कृत किया गया था, जो पहले गुज़ारिश और ज़िंदगी ना मिलेगी दोबारा के लिए जीता था। सर्वसम्मत प्रतिक्रिया यह थी कि ऋतिक रोशन के अलावा कोई अन्य कलाकार इस भूमिका के साथ न्याय नहीं कर सकता था।

2013 - वर्तमान तक 

ऋतिक रोशन क्रिश फिल्म श्रृंखला की तीसरी किश्त क्रिश 3 (2013) में दिखाई दिए थे। कोमल नाहटा ने फिल्म में तीन अलग-अलग किरदार निभाने के लिए ऋतिक की सराहना की है। अनुपमा चोपड़ा ने लिखा, "यह एक कठिन काम है और कोई भी ऋतिक रोशन से बेहतर नहीं कर सकता है। वह सबसे ईमानदार और बेहद खूबसूरत है। और जब आप उन्हें उस काले नकाब में मुंबई की सुरक्षा करते हुए देखते हैं, तो उनकी सरहाना करने से खुद को रोक नहीं पाते है। यह फिल्म अंततः ऋतिक रोशन की है।" अभिनेता को सर्वश्रेष्ठ अभिनेता के लिए अपना ग्यारहवां फ़िल्मफ़ेयर नामांकन मिला। क्रिश 3 ने दुनिया भर में 2.91 बिलियन (यूएस $ 42 मिलियन) की कमाई की थी, जो अब तक का सबसे अधिक कमाई करने वाली भारतीय फ़िल्म है। 

2014 की एक्शन कॉमेडी बैंग बैंग में अपने अभिनय के लिए ऋतिक रोशन को बारवा फ़िल्मफ़ेयर नामांकन मिला। यह फ़िल्म 2010 की हॉलीवुड रिलीज नाइट एंड डे की आधिकारिक रीमेक है और उस समय की सबसे महंगी बॉलीवुड फिल्मों में से एक थी। एक सनकी गुप्त एजेंट की भूमिका निभाते हुए जो एक आतंकवादी को पकड़ने की साजिश रचता है, ऋतिक रोशन फिल्म में एक फ्लाइबोर्डिंग स्टंट करने वाले पहले अभिनेता बन गए थे। थाईलैंड में फिल्मांकन करते समय, उन्हें एक स्टंट दुर्घटना से सिर में चोट लगी और एक क्रॉनिक सबडुरल हेमाटोमा को राहत देने के लिए मस्तिष्क की सर्जरी की गई। इस फिल्म ने वैश्विक टिकट की बिक्री में (3.4 बिलियन (यूएस $49 मिलियन) की कमाई की, जो सबसे अधिक कमाई करने वाली भारतीय फिल्मों में से एक है।

आशुतोष गोवारीकर की मोहन जोदारो (2016) में एक किसान की भूमिका निभाने वाले ऋतिक रोशन को उस समय में एक भारतीय अभिनेता के लिए रिकॉर्ड-तोड़ पारिश्रमिक दिया गया था। उन्होंने अपनी भूमिका के लिए "फुर्तीला" और "चुस्त" काया को प्राप्त करने के लिए तीन महीने का प्रशिक्षण लिया था।

ऋतिक रोशन को अगली बार संजय गुप्ता की काबिल (2017) में यामी गोतम के साथ देखा गया था, जो एक नेत्रहीन व्यक्ति के बारे में एक रोमांटिक थ्रिलर है जो अपनी नेत्रहीन पत्नी के बलात्कार का बदला लेता है। अपने चित्रण में प्रामाणिकता सुनिश्चित करने के लिए, ऋतिक ने खुद को चार दिनों के लिए एक कमरे में बंद कर लिया और लोगों से संपर्क करने से परहेज किया। दर्शकों को रोहन के रूप में उनका किरदार बेहद पसंद आया और जिस सहजता के साथ उन्होंने एक दृष्टिहीन व्यक्ति की भूमिका निभाई उसे काफ़ी सरहाया गया। बॉलीवुड लाइफ की एक समीक्षा ने ऋतिक के प्रदर्शन के बारे में कहा, "काबिल ऋतिक का सबसे अच्छा प्रदर्शन है क्योंकि वह बाहरी उपस्थिति के बारे में चिंता नहीं करते हैं और रोहन को पूरी ईमानदारी के साथ निभाने के लिए उसमें घुल गए हैं।" एक अन्य हिंदुस्तान टाइम्स समीक्षा में कहा गया, "यह शुरुआती शब्द से ऋतिक की फिल्म है। वह लगभग हर दृश्य में है, और वह कार्यवाही के नियंत्रण में है।"

वर्तमान 

वर्ष 2019 में, ऋतिक ने दर्शकों (या सिनेमा प्रेमियों) का दो एकदम विपरीत फिल्मों के साथ मनोरंजन किया है। पहली फ़िल्म "सुपर 30" थी, जो पटना स्थित गणित प्रतिभा आनंद कुमार पर आधारित एक बायोपिक थी। दूसरी फ़िल्म 'वार' में अभिनेता ने एक खुफिया एजेंट की भूमिका निभाई थी।

सुपर 30 के लिए, ऋतिक को ज़बरदस्त ट्रांसफॉर्मेशन से गुज़रना पड़ा था। जिसके लिए उन्होंने भाषा सीखने व आनंद कुमार की बॉडी लैंग्वेज सीखने के लिए 3 महीने का वक़्त बिताया था और साथ ही इसके लिए वजन भी बढ़ाया था।

अभिनेता को उनके शानदार प्रदर्शन और भावनात्मक रूप से आकर्षक अभिनय देने के लिए सम्मानित किया गया है। दैनिक जागरण द्वारा की गई फिल्म की समीक्षा में लिखा गया "ऋतिक रोशन को पहली बार इस तरह के एक साधारण अवतार में पेश किया गया है, जो पूरी तरह सफल रहा है।" सराहना की कतार में शामिल होते हुए, नवभारत टाइम्स ने लिखा; “ऋतिक रोशन, आनंद कुमार के किरदार के सार को समझते हैं और इसके साथ पूरी तरह से मेल खाते हैं। ऋतिक हमें एक ऐसे सफ़र पर ले जाता है जो आंसुओं के साथ उम्मीद दे जाता है।" एक प्रसिद्ध फिल्म समीक्षक भावना सोम्या ने ऋतिक की परफॉर्मेंस के बारे में बात करते हुए साझा किया, “जब ऋतिक रोशन स्क्रीन पर होते है तो आप किसी ओर की तरफ़ नहीं देख सकते! ऋतिक दर्शकों से अपने सभी किरदार के साथ एक विशेष रिश्ता बनाते आये हैं लेकिन इस बार आनंद सर के साथ उन्होंने हमेशा के लिए हमारे दिलों में खास जगह बना ली है।"

यह फिल्म एक व्यावसायिक सफलता के रूप में उभरकर सामने आई है, जो भारतीय बॉक्स ऑफिस पर 171 करोड़ और अंतरराष्ट्रीय स्तर पर 39 करोड़ के साथ दुनियाभर में 210 करोड़ से अधिक की कमाई करने में सफ़ल रही है।

यही नहीं, "सुपर 30" पहली बॉलीवुड फिल्म है जिसे आठ राज्यों में टैक्स फ्री घोषित किया गया है। बिहार से शुरू करते हुए, सुपर 30 को राजस्थान, उत्तर प्रदेश, गुजरात, महाराष्ट्र, दिल्ली, जम्मू-कश्मीर और हरियाणा जैसे राज्यों में भी टैक्स फ्री कर दिया गया था।

ऋतिक की अगली रिलीज़ वॉर थी, जहाँ उन्होंने एक बार फिर अपने धूम 2 के निर्माता आदित्य चोपड़ा के साथ मिलकर काम किया है। इस फ़िल्म में ऋतिक अपनी दमदार बॉडी, ब्लैक एंड वाइट बाल और अपराजेय औरा सहित अविस्मरणीय लुक में नज़र आये थे। उन्होंने आनंद कुमार से कबीर की भूमिका में ढलने के लिए लगभग दो महीने में चुनौतीपूर्ण ट्रांसफॉर्मेशन के साथ सभी को आश्चर्यचकित कर दिया था।

बॉलीवुड लाइफ द्वारा लिखा गया कि, “ऋतिक का किरदार कबीर एक ही समय पर शांत और तीव्र है। वह अपने करिश्मा के साथ फिल्म को आगे बढ़ाते हैं।" फिल्म कम्पैनियन की अनुपमा चोपड़ा ने कहा कि "विशेष एजेंट कबीर के रूप में, अभिनेता ने अपने अविश्वसनीय अद्भुत लुक और स्टाइल को फिर से एक्टिव कर दिया है, ठीक वैसा जो उनकी डेब्यू फ़िल्म कहो ना ... प्यार है और धूम 2 देखने मिला था।" ऋतिक की परफॉर्मेंस को हाईलाइट करते हुए, बॉलीवुड हंगामा ने साझा किया, “ऋतिक रोशन बहुत ही शानदार लग रहे हैं और उनका प्रदर्शन उत्कृष्ट है। वह हर फ्रेम में शानदार लग रहे है।" स्पॉटबॉय ने लिखा कि, “ऋतिक खुद के लिए, बॉलीवुड में सबसे हैंडसम अभिनेता में से एक है। यह समय एक बार फिर इस शख्सियत के लिए खड़ा होने का है जिन्होंने अपनी प्रतिभा के साथ वॉर को इस मुकाम पर पहुंचा दिया है।”

भारतीय स्क्रीन पर 317 करोड़ और अंतर्राष्ट्रीय क्षेत्र में लगभग 13.5 मिलियन डॉलर की कमाई के साथ, "वॉर" ने मौजूदा बॉक्स ऑफिस रिकॉर्ड तोड़ते हुए, भारतीय सिनेमा में अब तक की सबसे बड़ी ओपनर बन गई है। साथ ही, वर्ष 2019 की सबसे बड़ी ग्रॉसर और ऋतिक रोशन के लिए उच्चतम ग्रॉसर बनते हुए कई अन्य रिकॉर्ड अपने नाम कर लिए है।

कलात्मकता 
ऋतिक रोशन ने अपनी पहली फिल्म कहो ना… प्यार है की सफलता के बाद ही मीडिया की सुर्खियों में अपनी जगह बनाई थी। उससेपहले, ऋतिक जानबूझकर लाइमलाइट से दूरी बनाते हुए, चुपचाप अपने डेब्यू के लिए खुद को तैयार कर रहे थे। जिस दिन उनकी पहलीफिल्म रिलीज़ हुई, दर्शकों और मीडिया से उनके प्रति एकमत प्रतिक्रिया यह थी कि 'एक स्टार का जन्म हो गया है।' एक अभिनेता के रूपमें अद्वितीय काम नैतिकता, सरासर ईमानदारी, प्रतिभा और प्रतिबद्धता के माध्यम से, उन्होंने हिंदी फिल्म हीरो को प्रभावी ढंग सेपरिभाषित किया है।

फिज़ा (2000) और मिशन कश्मीर (2000) में कट्टरपंथी युवा से ले कर लक्षय (2004) में एक देशभक्त तक, कोई मिल गया (2013) मेंएक छात्र से ले कर सुपर 30 (2019) में एक शिक्षक तक, धूम 2 (2006) में एक चोर से ले कर जोधा अकबर (2008) में एक राजा तक, क्रिश (2006) में एक रहस्यमय सुपरहीरो से ले कर वॉर (2019) में एक खुफिया अधिकारी तक, ऋतिक ने विभिन्न फिल्मों में अपनेप्रदर्शन के साथ भारतीय सिनेमा में बहुत योगदान दिया है।

ऋतिक की फिल्मोग्राफी केवल भारत के मेट्रो शहरों या  टियर २ और टियर ३ शहरों तक सीमित नहीं है, बल्कि विदेशों में भी ऋतिक  का बोलबाला है। मल्टी टैलेंटेड सुपरस्टार सिंगल स्क्रीन के साथ-साथ मल्टीप्लेक्स के दर्शकों के बीच भी लोकप्रिय है। वह पैन इंडिया फैन बेस और स्टारडम के साथ भारत के सबसे पसंदीदा सुपरस्टार बन गए है।

परोपकार और व्यापार 
ऋतिक रोशन का समाज-सेवी रूप और उनके उदारकार्यों के प्रति योगदान सराहनय है। मानवता के लिए उनके  व्यक्तिगत अनुभव, पर्दे पर निभाये गए किरदारों में दिखाई देता है। उन किरदारों के लिए ऋतिक ने खूब अध्ययन और मेहनत की है और स्क्रीन पर उचित तरीके से निभाया है।

सिनेमा की शक्ति के माध्यम से अपने समर्थन और उत्तेजक संवेदनशीलता को व्यक्त करने के अलावा, ऋतिक ने हमेशा मानव हित कीसेवा के प्रति भी हाथ बढ़ाया है। साल 2002 में कोई मिल गया की तैयारी के दौरान, अभिनेता ने फ़िल्म में एक विशेष छात्र की भूमिका निभाई थी और तभी से दिलखुश विशेष आवश्यकताओं स्कूल के माध्यम से विशेष बच्चों के कल्याण और विकास में भाग लेते आये है।अपनी 2010 की फिल्म गुजारिश के लिए, अभिनेता ने स्क्रीन पर अपनी विशेष क्षमताओं को प्रतिध्वनित करने के लिए 5 पैराप्लेगिक लोगों के साथ ट्रेनिंग ली थी। तभी से, ऋतिक उन व्यक्तियों की जरूरतों के लिए आर्थिक रूप से योगदान प्रदान कररहे है। साल 2016 में, काबिल में एक नेत्रहीन व्यक्ति की भूमिका निभाने के बाद, हरे-आंखों वाले सुपरस्टार ने अपनी आँखें दान करने कानिर्णय लिया है। ऋतिक ने देश भर के थिएटर मालिकों से विशेष रूप से दिव्यांग के लिए अनुकूल सिनेमा हॉल विकसित करने की भीअपील की थी, जो आज एक वास्तविकता है।

ऋतिक ने न केवल अपने हर ऑनस्क्रीन अनुभव को रियल लाइफ में तब्दील किया हैं, उन्होंने अपने निजी जीवन से भी चैरिटी के लिएप्रेरणा ली है। हकलाने की समस्या से झुझते हुए, ऋतिक 'द इंडियन स्टैमरिंग एसोसिएशन' के साथ मिलकर बेहद करीब से काम कर रहेहै। इसके अतिरिक्त, उन्होंने हकलाने वाले बच्चों के इलाज के लिए नानावती भाषण केंद्र में भी एक उदार दान किया है।

एक वैश्विक नागरिक के रूप में, रोशन ने यूनिसेफ के साथ 'सस्टेनेबल डेवलपमेंट गोल्स' प्रोजेक्ट पर भी काम किया है।

एचआरएक्स 
2013 में, ऋतिक ने अपना खुद का फिटनेस और स्पोर्ट्स ब्रांड 'एचआरएक्स' लॉन्च किया था जो अब वॉलमार्ट परिवार का हिस्सा है।साल 2019 में, एचआरएक्स फिल्म्स (फिल्मक्राफ्ट प्रोडक्शंस का एक प्रभाग) के साथ निर्माता की टोपी पहनते हुए, ऋतिक ने अपनेब्रांड को एक कदम आगे बढ़ाया, इस बैनर के तहत निर्मित पहली फिल्म सुपर 30 थी।

मीडिया में 
ऋतिक रोशन अपनी लोकप्रियता के साथ बॉलीवुड में सबसे अधिक फीस लेने वाले अभिनेताओं में से हैं। साल 2014 में डेलीन्यूज एंड एनालिसिस ने उन्हें बॉलीवुड में "सबसे अधिक बैंकबल स्टार" के रूप में श्रेय दिया था। साल 2019 में, हिंदुस्तान टाइम्सने उन्हें वर्ष का सबसे अधिक लाभदायक स्टार का शीर्षक दिया था। सबसे हाई-प्रोफाइल भारतीय हस्तियों में से एक, उन्हें 2001 मेंफोर्ब्स द्वारा सबसे शक्तिशाली भारतीय फिल्म सितारों में से एक नामित किया गया था। साल 2019 में, ऋतिक को फोर्ब्सइंडिया की टॉप 20 सबसे प्रभावशाली हस्तियों में सूचीबद्ध किया गया था।

ऋतिक रोशन नियमित रूप से यूके की पत्रिका ईस्टर्न आई में 50 सबसे सेक्सी एशियाई पुरुषों की सूची में शामिल हैं, जिसमें वहकई बार टॉप में अपनी जगह बना चुके हैं। उन्होंने अगस्त 2019 में 'टॉप 5 मोस्ट हैंडसम मैन इन द वर्ल्ड'  और 'मोस्ट  रूपवान मैनऑफ द दशक' की सूची में भी शीर्ष स्थान हासिल किया है।

अपने अविश्वसनीय लुक के साथ, ऋतिक को एक सेक्स सिंबल और भारत का एक स्टाइल आइकन माना जाता है। उन्होंने 2010 मेंटाइम्स ऑफ इंडिया की 50 सबसे वांछनीय पुरुषों की सूची में शीर्ष स्थान हासिल किया और कई वर्षों तक शीर्ष पांच में स्थान पर रहेहै। जीक्यू के भारतीय संस्करण ने उन्हें कई बार बॉलीवुड में सर्वश्रेष्ठ कपड़े पहनने वाले पुरुषों की सूची में शामिल किया है।

2006 में, यूनाइटेड किंगडम में "बॉलीवुड लेजेंड्स" के नाम से उनका गुड्डा लॉन्च किया गया था 2011 में जब ऋतिक का मोम का पुतला, लंडन के प्रतिष्ठित मेडम तुसाद में स्थापित किया गया था तब वह यंगेस्ट  इंडियन एक्टर थे  जिनको यह उपलब्धि मिली थी, और वो एक ऐतिहासिक पल था जिसे भारतीय उत्सव के रूप में मनाया गया और जिसने अपने आप में इक मिसाल कायम की है।

प्रतिमा के संस्करणों को दुनिया भर में उनकी लोकप्रियता के कारण न्यूयॉर्क, वाशिंगटन और दुनिया के अन्य शहरों के मैडम तुसाद संग्रहालयों में स्थापित किया गया था।

दुबई के अम्यूजमेंट पार्क के एक राइड को उनकी लोकप्रिय फिल्म क्रिश के नाम से नवाज़ा है। इस राइड के लिए, ऋतिक अंतिम चरण तक व्यक्तिगत रूप से कांसेप्ट के विकास में शामिल थे।

ऋतिक को यूनाइटेड किंगडम में प्रकाशित बच्चों की पुस्तक - स्टोरीज़ फॉर बॉयज़ हु डेरड टू बी डिफरेंट में एक उल्लेख मिला है। ऋतिक एकमात्र भारतीय अभिनेता हैं जिन्हें बराक ओबामा, जैकी चैन, यवेस सैंट लॉरेंट, रिकी मार्टिन जैसी वैश्विक हस्तियों के साथ संबोधितकिया जाता हैं। हालही में ऋतिक के नाम एक और उपलब्धि हासिल हुई है. तमिल नाडु के कक्षा 6 के वैल्यू एजुकेशन किताब में उनके नाम का एक मिसाल के रूप में उल्लेख किया गया है। उस  बुक में सेल्‍फ कॉन्फिडेंस नाम का एक चैप्‍टर है जिसमें ऋतिक के सफर के बारे में बताया गया है। 

ऋतिक सिर्फ अपनी शक्ल और प्रतिभा के लिए नहीं जाने जाते हैं, ऋतिक अपने नैतिकता, मूल्यों और अधिक महत्वपूर्ण अपनेव्यावसायिकता के लिए भी जाने जाते हैं।

फिल्मी करियर

यह भी देखिये 

 भारतीय अभिनेताओं की सूची

|-
! colspan = "3" style = "background: # DAA520;" | फ़िल्मफेयर पुरस्कार
|-
 

|-
|-
 

|-
|-

|-
|-

|-
|-

|-
|-

इन्हें भी देखें
 ऋतिक रोशन के फ़िल्मों की सूची
 मनोज बाजपेयी
 अमिताभ बच्चन
 अक्षय कुमार
 सनी देओल
 अजय देवगन

सन्दर्भ

बाहरी कड़ी 
इंफ्लुएंशल स्टार्स  पर ह्रितिक रोशन
 
 ऋतिक रोशन बॉलीवुड हंगामा पर

श्रेणी:1974 में जन्मे लोग
श्रेणी:भारतीय पुरुष आवाज अभिनेताओं
श्रेणी:जीवित लोग
श्रेणी:भारतीय फ़िल्म अभिनेता
श्रेणी:भारतीय बाल कलाकार
श्रेणी:मुंबई के लोग
श्रेणी:भारतीय कलाकार